CELEX: 62020CN0534
Language: hr
Date: 2020-10-21 00:00:00
Title: Predmet C-534/20: Zahtjev za prethodnu odluku koji je 21. listopada 2020. uputio Bundesarbeitsgericht (Njemačka) – Leistritz AG/LH

25.1.2021   
            
            
               HR
            
            
               Službeni list Europske unije
            
            
               C 28/22
            
         
      Zahtjev za prethodnu odluku koji je 21. listopada 2020. uputio Bundesarbeitsgericht (Njemačka) – Leistritz AG/LH
      (Predmet C-534/20)
      (2021/C 28/34)
      Jezik postupka: njemački
      
         Sud koji je uputio zahtjev
      
      Bundesarbeitsgericht
      
         Stranke glavnog postupka
      
      
         Tužitelj: Leistritz AG
      
         Tuženik: LH
      
         Prethodna pitanja
      
      
                  1.
               
               
                  Treba li članak 38. stavak 3. drugu rečenicu Uredbe (EU) 2016/679 (1) (u daljnjem tekstu: Opća uredba o zaštiti podataka) tumačiti na način da mu se protivi odredba nacionalnog prava, kao što je to u ovom slučaju članak 38. stavci 1. i 2. u vezi s člankom 6. stavkom 4. drugom rečenicom Bundesdatenschutzgesetza (Savezni zakon o zaštiti podataka, u daljnjem tekstu: BDSG), kojom se redoviti otkaz ugovora o radu koji je službeniku za zaštitu podataka uručio voditelj obrade, koji je njegov poslodavac, proglašava nedopuštenim neovisno o tome je li otkaz uručen zbog izvršavanja njegovih zadaća?
                  U slučaju potvrdnog odgovora na prvo pitanje:
               
            
                  2.
               
               
                  Protivi li se takva odredba nacionalnog prava članku 38. stavku 3. drugoj rečenici Opće uredbe o zaštiti podataka i u slučaju kad imenovanje službenika za zaštitu podataka nije obvezno na temelju članka 37. stavka 1. Opće uredbe o zaštiti podataka, nego samo na temelju prava države članice?
                  U slučaju potvrdnog odgovora na prvo pitanje:
               
            
                  3.
               
               
                  Temelji li se članak 38. stavak 3. druga rečenica Opće uredbe o zaštiti podataka na dostatnoj osnovi za ovlaštenje, osobito ako se odnosi na službenike za zaštitu podataka koji su u radnom odnosu s voditeljem obrade?
               
            
         (1)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL 2016., L 119, str. 1)